 שמחשיך: וכתב המ''א אבל בליל י''ט שני חייב בכל המצות דדוקא ביום שני כתב הרא''ש דכחול שויא רבנן אבל בלילה שלפניו לא וכ''ש לדידן שנוהגין לעשות צרכי קבורה ע''י עכו''ם דחייב בלילה וכ''כ מהרי''ל היכא דמת לו מת בש''ע מותר לקדש בליל ש''ת אבל ביום כ''ע מודים שפטור אך לא יאמר ההגדה בפסח כיון דאית בה מדרש פסוקים מור''ם מלובלין וכ''כ בדרישה בי''ד סימן שמ''א וכ''פ ט''ז דלא כש''ך שם ע''ש ומשמע דביום אפי' אינו רוצה לקברו עתה חל עליו דין אנינות דכחול שויא רבנן ומיהו נראה לי דאם אי אפשר לקברו מחמת איד העכו''ם או מחמת אונס אחר לא חל עליו דין אנינות. ומשמע מתשובה מור''ם דאסור לעלות לתורה עד כאן לשונו עיין שם: